title: Vereno
text: Un vereno u substancia toxica ye un producto quimico, u una mezcla de substancias, ya sía solido, liquido u gaseoso, capable de producir una intoxicación que altera as funcions normals de l'organismo quan dentra en contacto con ell, y que puet plegar a prevocar lesions u mesmo a muerte.
  
  Os verenos son substancias que bloqueyan u inhiben una reacción quimica, unindo-se a un catalizador u enzima mas fuertement que o reactivo normal. Ista definición descarta fenomenos fisicos como a calor, a radiación, a presión... que tamién pueden prevocar lesions en os organismos.
  
  Seguntes Paracelso: 
  
  Ye decir que "Tot ye vereno, cosa ye sin de vereno. Nomás a dosi fa o vereno".
  
  Seguntes a observación de Paracelso, todas as substancias son toxicas a dosis altas, como l'augua, l'oxicheno y as vitaminas. Os verenos son substancias nocivas a dosis u concentracions relativament baixas.
  
  A esferencia entre un vereno y un farmaco ye a dosi administrata u acumulata en o cuerpo, pero por un regular un vereno ye mortal a una chicota dosi determinata y sin denguna función terapeutica.
  
  Os verenos pueden tener un orichen: 
   Mineral: Como l'arseni u o mercurio.
   Vechetal: Como bella "planta verenosa". A mayoría d'as plantas medicinals contienen substancias toxicas que son verenos a determinatas concentracions, como por eixemplo, a cicuta.
   Animal: Como o vereno d'as serpients, d'as abellas.
   Sintetico: Como muitas d'as substancias sintetizatas por l'hombre en a industria.
  
  A sciencia d'os verenos u substancias toxicas se diz toxicolochía.
  
  Ditos y mazadas 
  «vereno a manta y dimpués güena somanta»
  
  Se veiga tamién 
   Toxicidat.
   DL50.
  
  Referencias